# **Ревизије података Анкете о радној снази 2023‒2024. године**

У 2023. и 2024. години спроведене су две значајне ревизије: постпописна ревизија и ревизија података услед унапређења методолошких процедура.

Од првог квартала 2023. године, оцене из Анкете о радној снази израчунавају се на основу демографских процена за 2022. годину, заснованих на Попису становништва, домаћинстава и станова из 2022. године. За израчунавање оцена закључно са четвртим кварталом 2022. године коришћене су демографске процене засноване на Попису из 2011. године.

Поред тога, оцене за референтни квартал до 2023. године израчунавале су се на основу демографских процена за годину која претходи посматраној години. Због унапређења квалитета демографских процена у смислу благовремености података, од 2024. године омогућено је да се оцене за референтни квартал израчунавају на основу демографских процена за сам референтни квартал.

Процене становништва заснивају се на резултатима пописа становништва и обради статистике природног (рођени и умрли) и механичког (унутрашње миграције) кретања становништва. Од 2024. године, успостављено је аутоматизовано електронско преузимање административних података (рођени, умрли и унутрашње миграције) неопходних за праћење основних демографских промена, што знатно скраћује период обраде података, те су сада демографске процене доступне месец дана након референтног периода.

Подаци за 2024. годину резултат су оцена заснованих на текућим демографским проценама базираним на Попису из 2022. године. Ради обезбеђивања упоредивости података, извршена је ревизија података за период пре 2024. године.

Ревизија на микро подацима, односно на нивоу пондера, извршена је за период 2021‒2023. године, док је за период 2011‒2020. године извршена ревизија само основних индикатора. Разлог за ово је промена методологије Анкете о радној снази (АРС) 2021. године, као и бројне друге методолошке промене у периоду 2011-2020.

У серији 2011-2020 коришћена су два методолошка приступа приликом израчунавања корективних фактора за враћање серије уназад: један за период 2011-2018, а други за период 2019-2020.

**2019-2020.** С обзиром на то да је било могуће извести нове пондере у складу са најновијим оценама базираним на текућим демографским проценама заснованим на Попису из 2022. године, методолошки приступ за постпописну ревизију података за 2019-2020. годину подразумевао је следеће:

* Поново су израчунати основни индикатори коришћењем нових пондера;
* Ти подаци су затим ревидирани како би се обезбедила упоредивост са подацима према новој методологији која је у употреби од 2021. године. Као корективни фактор узета је процентуална разлика између старе и нове методологије, утврђена у претходној великој ревизији након промене методологије 2021. године, за сваку појединачну вредност у серији.

**2011-2018.** Имајући у виду велику ревизију која је већ спроведена на серији 2011-2018 након примене нове методологије 2021. године, као и бројне друге методолошке промене у Анкети о радној снази у периоду 2011-2018 (промена периодике спровођења истраживања са полугодишње на кварталну, затим континуирану; промена система оцењивања у 2015. години; увођење јединствених пондера на нивоу лица и домаћинства у 2016. години; континуирано повећање узорка и др.), постпописна ревизија за дати период могла је бити спроведена са ограниченом прецизношћу само за основне индикаторе.

Методолошки приступ коришћен за постпописну ревизију података за период 2011-2018 подразумевао је утврђивање учешћа три основна контингента становништва (запослени, незапослени и лица ван радне снаге) према полу и старосним групама у укупном становништву старијем од 15 година у оквиру серије на којој је већ извршена велика ревизија 2021. године због промене методологије.

Затим су та учешћа примењена на нову (постпописну) серију података о укупном становништву старијем од 15 година како би се добио (ревидирани) број запослених, незапослених и лица ван радне снаге према полу и старосним групама. Након тога, у циљу одржања структуре серије Анкете о радној снази и испуњења одговарајућих линеарних ограничења (нпр. како би збир ревидираних података по полу и/или старосним групама био једнак ревидираној серији тотала), примењене су додатне корекције (занемарљивог обима) на контингенту становништва ван радне снаге.

|  |
| --- |
| **Табела 1. Оригинални подаци ‒ подаци засновани на пондерационом систему који је подразумевао коришћење демографских процена које су се базирале на Попису 2011. године.** |
| Оригинална серија  |   | **1Q2021** | **2Q2021** | **3Q2021** | **4Q2021** | **1Q2022** | **2Q2022** | **3Q2022** | **4Q2022** |  |  |  |  |
|   | (у хиљ.) |  |  |  |  |
| **Становништво старо 15 и више година** | **5875,1** | **5863,4** | **5850,8** | **5838,3** | **5821,2** | **5804,0** | **5786,8** | **5769,8** |  |  |  |  |
| Активно | 3121,7 | 3183,1 | 3266,0 | 3234,1 | 3211,1 | 3240,7 | 3230,9 | 3179,8 |  |  |  |  |
| Запослено | 2722,2 | 2831,1 | 2924,5 | 2917,4 | 2869,7 | 2953,5 | 2942,0 | 2888,7 |  |  |  |  |
| Незапослено | 399,4 | 352,0 | 341,5 | 316,7 | 341,4 | 287,2 | 288,9 | 291,1 |  |  |  |  |
| Ван радне снаге | 2753,5 | 2680,3 | 2584,7 | 2604,2 | 2610,1 | 2563,3 | 2555,9 | 2590,0 |  |  |  |  |
|   | % |  |  |  |  |
| Стопа активности | 53,1 | 54,3 | 55,8 | 55,4 | 55,2 | 55,8 | 55,8 | 55,1 |  |  |  |  |
| Стопа запослености | 46,3 | 48,3 | 50,0 | 50,0 | 49,3 | 50,9 | 50,8 | 50,1 |  |  |  |  |
| Стопа незапослености | 12,8 | 11,1 | 10,5 | 9,8 | 10,6 | 8,9 | 8,9 | 9,2 |  |  |  |  |
| Стопа становништва ван радне снаге | 46,9 | 45,7 | 44,2 | 44,6 | 44,8 | 44,2 | 44,2 | 44,9 |  |  |  |  |
| **Табела2. Ревидирани подаци (2021‒2022) након постпописне ревизије и подаци за 2023. израчунати на основу демографских процена за 2022. годину које су засноване на Попису 2022. године** |
| Постпописна ревизија (rev) |   | **1Q2021** | **2Q2021** | **3Q2021** | **4Q2021** | **1Q2022** | **2Q2022** | **3Q2022** | **4Q2022** | **1Q2023** | **2Q2023** | **3Q2023** | **4Q2023** |
|   | (у хиљ.) |
| **Становништво старо 15 и више година** | **5831,6** | **5819,9** | **5808,1** | **5796,4** | **5784,7** | **5767,5** | **5750,4** | **5733,2** | **5716,1** | **5704,8** | **5693,5** | **5682,3** |
| Активно | 3060,6 | 3109,5 | 3196,8 | 3159,1 | 3148,3 | 3163,2 | 3170,3 | 3109,8 | 3154,8 | 3183,2 | 3174,2 | 3158,3 |
| Запослено | 2667,2 | 2759,2 | 2857,6 | 2846,0 | 2806,1 | 2882,1 | 2885,5 | 2818,1 | 2837,6 | 2876,6 | 2888,5 | 2870,2 |
| Незапослено | 393,4 | 350,3 | 339,3 | 313,1 | 342,2 | 281,1 | 284,8 | 291,7 | 317,2 | 306,6 | 285,7 | 288,2 |
| Ван радне снаге | 2770,9 | 2710,4 | 2611,3 | 2637,3 | 2636,4 | 2604,3 | 2580,1 | 2623,3 | 2561,3 | 2521,6 | 2519,3 | 2524,0 |
|   | % |
| Стопа активности | 52,5 | 53,4 | 55,0 | 54,5 | 54,4 | 54,8 | 55,1 | 54,2 | 55,2 | 55,8 | 55,8 | 55,6 |
| Стопа запослености | 45,7 | 47,4 | 49,2 | 49,1 | 48,5 | 50,0 | 50,2 | 49,2 | 49,6 | 50,4 | 50,7 | 50,5 |
| Стопа незапослености | 12,9 | 11,3 | 10,6 | 9,9 | 10,9 | 8,9 | 9,0 | 9,4 | 10,1 | 9,6 | 9,0 | 9,1 |
| Стопа становништва ван радне снаге | 47,5 | 46,6 | 45,0 | 45,5 | 45,6 | 45,2 | 44,9 | 45,8 | 44,8 | 44,2 | 44,2 | 44,4 |
| **Табела 3. Ревидирани подаци (2021‒2023). Ревизија услед унапређења методолошких процедура ‒ оцењивање које се заснива на текућим демографским проценама базираним на Попису из 2022.**  |
| Постпописна ревизија + текуће демографске процене (rev+) |   | **1Q2021** | **2Q2021** | **3Q2021** | **4Q2021** | **1Q2022** | **2Q2022** | **3Q2022** | **4Q2022** | **1Q2023** | **2Q2023** | **3Q2023** | **4Q2023** |
|  | (у хиљ.) |
| **Становништво старо 15 и више година** | **5784,3** | **5767,1** | **5756,7** | **5734,2** | **5714,0** | 5702,7 | 5694,8 | **5685,9** | **5676,1** | **5668,5** | **5662,6** | **5656,5** |
| Активно | 3027,4 | 3077,6 | 3164,4 | 3126,5 | 3112,9 | 3129,7 | 3137,5 | 3079,1 | 3123,7 | 3153,9 | 3144,6 | 3129,0 |
| Запослено | 2641,1 | 2732,6 | 2828,3 | 2817,1 | 2774,9 | 2852,1 | 2856,3 | 2790,7 | 2810,1 | 2851,3 | 2862,2 | 2844,2 |
| Незапослено | 386,3 | 345,0 | 336,1 | 309,4 | 338,1 | 277,6 | 281,3 | 288,3 | 313,6 | 302,6 | 282,4 | 284,7 |
| Ван радне снаге | 2756,9 | 2689,5 | 2592,4 | 2607,7 | 2601,1 | 2573,0 | 2557,3 | 2606,9 | 2552,4 | 2514,7 | 2518,0 | 2527,5 |
|   | % |
| Стопа активности | 52,3 | 53,4 | 55,0 | 54,5 | 54,5 | 54,9 | 55,1 | 54,2 | 55,0 | 55,6 | 55,5 | 55,3 |
| Стопа запослености | 45,7 | 47,4 | 49,1 | 49,1 | 48,6 | 50,0 | 50,2 | 49,1 | 49,5 | 50,3 | 50,5 | 50,3 |
| Стопа незапослености | 12,8 | 11,2 | 10,6 | 9,9 | 10,9 | 8,9 | 9,0 | 9,4 | 10,0 | 9,6 | 9,0 | 9,1 |
| Стопа становништва ван радне снаге | 47,7 | 46,6 | 45,0 | 45,5 | 45,5 | 45,1 | 44,9 | 45,8 | 45,0 | 44,4 | 44,5 | 44,7 |